钦定古今图书集成/明伦汇编/闺媛典/第218卷 > 李国枢母田氏
## 钦定古今图书集成/明伦汇编/闺媛典/第218卷 > 李国枢母田氏

按《长沙府志》：“田氏，诸生李国枢母。年二十许，丧夫，一
恸几绝。翁姑以遗孤泣谕之，田遵命抚孤，葬夫宅右，
距所居不一里，手携孤幼环墓而泣，薙草拾叶无虚
日。道旁见者不知涕之何从，归则拭泪而入，不令翁
姑知也。翁姑没，执丧尽礼，教子读书，膏火悉出机杼。
县令余自怡表其门。”